ఇస్లామాబాద్: భారత నావికాదళ మాజీ అధికారి కులభూషణ్ యాదవ్కు పాక్ ఆర్మీ కోర్టు మరణశిక్ష విధించడంపై దుమారం రేగుతున్న నేపథ్యంలో పాక్ ప్రధాని సలహాదారు సర్తాజ్ అజీజ్ సూటి ప్రశ్నలు సంధించారు. కులభూషణ్ యాదవ్ ఐడెంటిటీ డాక్యుమెంట్లలో తప్పుడు పేర్లు ఎందుకు ఉన్నాయని భారత ప్రభుత్వాన్ని ఆయన ప్రశ్నించారు. 'ఓ అమాయక వ్యక్తి ఒకటి హిందువు పేరుతో మరొకటి ముస్లిం పేరుతో రెండు పాస్పోర్టులు ఎలా కలిగి ఉంటాడు?' అని మీడియాతో మాట్లాడుతూ సర్తాజ్ ప్రశ్నించారు. నేవీకి సేవలందిస్తున్న అధికారి బలూచిస్తాన్లో ఎందుకు ఉన్నాడన్న ప్రశ్నకు ఇండియా నుంచి స్పష్టమైన వివరణ ఏదీ లేదన్నారు. కుల్భూషణ్కు మరణశిక్షను ముందస్తు హత్యగా ఇండియా అభివర్ణించడం, బలూచిస్తాన్లో అల్లకల్లోక పరిస్థితి ఉన్నట్టు రెచ్చగొట్టే ప్రకటనలు చేయడం వల్ల ఏమాత్రం ప్రయోజనం ఉండదని అజీజ్ అన్నారు. అసలు తప్పుడు ఐడెండిటీ కార్డులు అతను (కుల్భూషణ్) ఎందుకు వాడాల్సి వచ్చిందో ఇండియా చెప్పాలన్నారు. కుల్భూషణ్కు న్యాయసహాయం అందించలేదని, అతన్ని కలుసుకునేందుకు భారత రాయబార కార్యాలయాన్ని అనుమతించలేదని భారత్ పేర్కొన్నడానికి నిరాధార ఆరోపణలుగా అజీజ్ కొట్టివేశారు. పాక్ చట్టాలు, ఆర్మీ చట్టం ప్రకారం భారత గూఢచారి విషయంలో నిష్పాక్షిక విచారణ జరిపామని ఆయన చెప్పారు. నేరశిక్షాస్మృతిలోని 164 సెక్షన్ కింద మెజిస్ట్రేట్ ముందు జాదవ్ ఒప్పుకోలు ప్రకటన రికార్డు చేయడం జరిగిందని, కోర్టు ప్రొసీడింగ్స్లో ఆయన తరఫున క్వాలిఫైడ్ లీగల్ ఆఫీసర్ను కూడా నియమించడం జరిగిందన్నారు.
islamabad: bhaarata naavikaadala maji adhikari kulabhushan yaadavku pak armi kortu maranasiksha vidhinchadampai dumaram regutunna nepathyamlo pak pradhaani salahaadaaru sartaj ajij suuti prasnalu sandhinchaaru. kulabhushan yadav identity dacumentlalo tappudu paerlu enduku unnaayani bhaarata prabhutvaanni aayana prasninchaaru. 'oo amayaka vyakti okati hinduvu paerutho marokati muslim paerutho rendu pasportulu ela kaligi untaadu?' ani meediatho maatlaadutuu sartaj prasninchaaru. neveeki sevalandistunna adhikari baluchistaanlo enduku unnaadanna prasnaku india nunchi spashtamaina vivarana edhee ledannaru. kulbhushanku maranasikshanu mundastu hatyagaa india abhivarninchadam, baluchistaanlo allakalloka paristhiti unnattu rechagotte prakatanalu cheyadam valla ematram prayojanam undadani ajij annaru. asalu tappudu idendity kaardulu atanu (kulbhushan) enduku vadalsi vachindo india cheppaalannaaru. kulbhushanku nyayasahayam andinchaledani, atanni kalusukunenduku bhaarata rayabara kaaryaalayaanni anumatinchaledani bharat perkonnadaaniki niraadhaara aaropanalugaa ajij kottivesaaru. pak chattaalu, armi chattam prakaaram bhaarata guudachaari vishayamlo nishpaakshika vichaarana jaripamani aayana cheppaaru. nerasikshaasmrutiloni 164 section kinda magistrate mundu jadav oppukolu prakatana rikaardu cheyadam jarigindani, kortu prociedingslo aayana tarafuna qualified leagal aafiisarnu kuudaa niyaminchadam jarigindannaaru.